«Եթե գենդերային հավասարությունը իրականություն դառնա որևէ ոլորտում և հասարակության որևէ մակարդակում, թե’ տղամարդիկ և թե’ կանայք կշահեն այդ փոփոխությունից»,- գրված է 2004 թ. ընդունված Գենդերային հավասարության խթանման գործողությունների ծրագրում: Ծրագիրը ԵԱՀԿ այն գլխավոր ու համապարփակ փաստաթուղթն է, որով ԵԱՀԿ 57 անդամ պետությունները ստանձնում են որոշակի պարտավորություններ գենդերային հավասարության խթանման գործում իրենց պետություններում և ԵԱՀԿ կառույցում: ԵԱՀԿ-ի նվաճումներից մեկը կարելի է համարել հետևյալ ցուցանիշը. 2004 թ. համեմատությամբ կանանց ներգրավվածությունը ԵԱՀԿ ղեկավար պաշտոններում 15%-ից աճել է 34%-ի: